Meteorologens oppfordring: Her bør du droppe å gå ute i kveld
Sterk vind flere steder i landet har preget fredagens vær i Norge. I formiddag var flere veier stengt og fergeavganger innstilt som følge av kraftig vind. Se oppdatert oversikt over status på veiene lenger nede i saken! Skal vi tro meteorologene vil vindkastene fortsette utover kvelden og natten: Møre og Romsdal får den sterkeste vinden i første omgang, med vestlig sterk kuling og periodevis liten storm. Men dette minker på kvelden, forteller Anna Reistad, vakthavende meteorolog ved Meteorologisk institutt i Bergen. – Den sterke vinden vil flytte seg sørover til Sogn og Fjordane, som vil få vestlig sterk kuling og liten storm utsatte steder, sier Reistad til VG. VÆRET NÅ: E134 på Haukelifjell. Webkamera: STATENS VEGVESENMen det er to andre vestlandsfylker som vil få det mest intense været utover kvelden og natten. – I kveld og natt kan det bli kortvarig full storm i Rogaland og Hordaland, påpeker meteorologen. Det vil stå på som verst rundt klokken tre i natt - da vil nemlig vinden være på sitt sterkeste i Rogaland, på grensen til Hordaland. – Da vil vi få bygevær med regnbyger, haglbyger, snø i høytliggende strøk over 200-400 meter og det vil være utrygt for torden. Det vil også være lokalt mye nedbør i midtre og indre strøk, sier hun. Det er fjordstrøkene, kysten og fjellet, og da særlig fjellovergangene som er mest utsatt. Hvordan er været der du er? Del ditt uværsbilde i VGs protokoll! Storm Geo går ikke like langt i sitt varsel. – Vi har diskutert det litt her i dag, og vi vil vel ikke gå så langt som å si full storm, sier Lillian Bergheim, vakthavende meteorolog hos Storm Geo. – Det vil i perioder være oppe til liten storm, men det er ikke uvanlig for årstiden, og de vil være veldig kortvarige og forbigående, sier hun. VÆRET NÅ: E39 ved Forus i Stavanger. Webkamera: STATENS VEGVESENFor de som har tenkt seg på tur i høyden i disse områdene i kveld, er anbefalingen fra meteorolog Reistad klar: – Hvis man vil gå på tur i dag, bør man utsette det. For de som bor i Rogaland og har båt eller løse gjenstander i hagen som bord og benker, er det best å sikre disse. Hun advarer også mot at trær kan velte, grener kan knekke og takstein kan blåse bort som følge av liten storm. – Det kan bli vanskelig å holde seg oppreist, forteller Reistad. Color Line melder at fergen mellom Kristiansand og Hirtshals er kansellert på grunn av værforholdene. Det samme er strekningen Larvik-Hirtshals og Sandefjord-Strømstad, skriver NTB. VÆRET NÅ: Riksvei 7 ved Leiro bom (840 moh) i Eidfjord. Webkamera: STATENS VEGVESENFredag ettermiddag er fortsatt flere veier og fjelloverganger stengt som følge av været, mens det er kolonnekjøring på flere strekninger, ifølge Statens Vegvesen. * Haukelifjell: På E 134 mellom Vågslitunnelen og Liamyrane bom er det kolonnekjøring på grunn av uvær, og veien kan bli stengt på kort varsel. * Hardangervidda: Riksvei 7 er stengt på grunn av uvær, og veien vil ikke bli åpnet fredag. * Hovden: På strekningen Hovden-Haukeli på riksvei 9 er det kolonnekjøring på grunn av uvær. * Hemsedalsfjellet: På riksvei 52 er det kolonnekjøring på grunn av uvær. * Tyin-Årdal: Både fylkesvei 53 i Sogn og Fjordane og i Oppland er stengt på grunn av fare for ras og uvær. Veien blir ikke åpnet i dag. * Hol-Aurland: Fylkesvei 50 er stengt på grunn av uvær, og vil ikke bli åpnet i dag. Dette gjelder både fylkevei 50 i Buskerud og i Sogn og Fjordane. * Dovrefjell: På E6 Dovrefjell ved Dombås bom meldes det om fare for glatte partier. * Filefjell: På E16 er det stedvis vanskelige kjøreforhold, med snø- og isdekke, og stedvis redusert sikt på grunn av snøfokk. VÆRET NÅ: Riksvei 13 ved Vikafjell (892 moh). Webkamera: STATENS VEGVESENFor de som ønsker seg bedre værforhold i helgen, ser det imidlertid lyst ut for de som bor i sør. – Vinden roer seg ut på formiddagen i morgen, sier Lillian Bergheim hos Storm Geo. Ifølge Meteorologisk Insitutt vil Østlandet, Telemark, Agder og fjellet i Sør-Norge få mye pent vær lørdag og søndag. Men de som bor på Vestlandet må nok belage seg på enda noen flere vindkast, selv om vinden avtar i styrke lørdag og søndag. Temperaturene vil også bli noe lavere. VÆRET NÅ: E39 ved Nordhordlandsbrua i Bergen. Webkamera: STATENS VEGVESEN
I Hordaland og Rogaland kan vinden blåse opp til full, kortvarig storm i løpet av kvelden og natten. kortvarig storm i løpet av kvelden og natten.